b'\n_START_ARTICLE_\nOle Olsen Evenstad (1766\xe2\x80\x931833)\n_START_SECTION_\nRiksforsamlingen\n_START_PARAGRAPH_\nP\xc3\xa5 grunnlovsforsamlingen var han en ivrig talsmann for \xc3\xa5 grunnlovsfeste odels- og \xc3\xa5setesretten. Her fremmet han et grunnlovsforslag sammen med representantene Tvedten, Lande, Walb\xc3\xb8e, Regelstad og Huvestad. Han holdt seg som de andre hedmarksrepresentantene til selvstendighetspartiet, med unntak av oberstl\xc3\xb8ytnant Stabell. Han m\xc3\xa5 ha gjort et stort inntrykk, selv om han sa lite. Henrik Wergeland beskrev ham slik i sin konstitusjonshistorie: "En Kj\xc3\xa6mpefigur af en \xc3\x98sterd\xc3\xb8l, med st\xc3\xb8rre Forstand end Kj\xc3\xa6mper pleier at have"._NEWLINE_G\xc3\xa5rden Evenstad i Stor-Elvdal ble i 1912 Evenstad skogskole; siden 1989 en del av H\xc3\xb8gskolen i Hedmark. Ingen bygninger st\xc3\xa5r igjen fra eidsvollsmannens tid.\n_START_SECTION_\nMinnesmerker\n_START_PARAGRAPH_\nDet st\xc3\xa5r en minnebauta over Evenstad vis-\xc3\xa0-vis Stor-Elvdal kirke, p\xc3\xa5 motsatt side av riksvei 3.'